钦定古今图书集成/明伦汇编/官常典/第778卷 > 萧济
## 钦定古今图书集成/明伦汇编/官常典/第778卷 > 萧济

按《陈书》本传，“济字孝康，东海兰陵人也。少好学，博通
经史，谘梁武帝《左氏》疑义三十馀条。尚书仆射范阳

阳县侯，邑五百户。及高祖作镇徐方，以济为明威将
军、征北长史。承圣二年，征为中书侍郎，转通直散骑”
常侍。世祖为会稽太守，又以济为宣毅府长史，迁司
徒左长史。世祖即位，授侍中，寻迁太府卿。丁所生母
忧，不拜。济毗佐二主，恩遇甚笃，赏赐加于凡等。历守
兰陵、阳羡、临津、临安等郡，所在皆著声绩。太建初，入
为五兵尚书，与左仆射徐陵、特进周弘正、度支尚书
王玚、散骑常侍袁宪俱侍东宫。复为司徒长史，寻授
度支尚书，领羽林监，迁国子祭酒，领羽林如故。加金
紫光禄大夫，兼安德宫卫尉。寻迁仁威将军、扬州长
史。高宗尝敕取扬州曹事，躬自省览，见济条理详悉，
文无滞害，乃顾谓左右曰：“我本期萧长史长于《经传》，
不意精练繁剧，乃至于此。”迁祠部尚书，加给事中，复
为金紫光禄大夫，未拜而卒，时年六十六。诏赠本官，
官给丧事。